دەریای ئالبۆران

دەریای ئالبۆران  دەریایەکە لە ھەمان ھێڵی دەریای ناوین کە دەربەندی جەبەلوتاڕیق بە ئۆقیانووسی ئاتلانتیک دەیبەستێتەوە. کەنارەکانی ئەم دەریایە لە وڵاتانی ئیسپانیا مەراکش و جەزائیر دان.

مامناوەندی قوو؛ی ئەم دەریایە ٤٤٥ مەترە(١،٤٦٢ فوت) و زۆرترین قووڵییەکە بریتییە لە ١،٥٠٠ مەتر (٤،٩٢٠ فوت). بە ھۆی جێگۆڕکێی ئاوی دریای ناوین و ئۆقیانووسی ئاتلانتیک زۆر جاران لەم دەریایە دا گێژاو درووست دەبێ. ئەم دەریایە ھەمان بوونەوەرە ئاوییەکانی دەریای ناوین و ئۆقیانووسی ئاتلانتیک تێیدا دەژین و گرنگترین  جۆرەکانی کیسەڵی دەریا و دۆلفینەکان لەم دەریایە دا دەژین. لە ساڵی ٢٠٠٣، ڕێکخراوی سرووشتی جیھان نیگەرانی خۆی لە بەرەو لەناوچوونی چەندین جۆری بوونەوەری وەک دۆلفین و کیسەڵ و ماسی کرد بەھۆی زێدەڕەوی لە ماسیگرتن دا.

چەندین دوورگە لە ئالبۆران دا بوونیان ھەیە و لەگەڵ ئەوەدا کە لە مەراکش نزیکترن بەڵام ئیسپانیا خاوەندەرییان دەکات.


 سەرچاوەکان
 زانستنامەی بریتانیکا
 ئەتڵەسی جیھان

پۆل:پانتاییە ئاوییەکانی ئیسپانیا
پۆل:پانتاییە ئاوییەکانی جەزائیر
پۆل:پانتاییە ئاوییەکانی مەراکش
پۆل:دەریاکانی ئوقیانووسی ئاتلانتیک
پۆل:دەریاکانی دەوررەبەری مەدیتەرانە
پۆل:دەریاکانی ئەورووپا